Džūlija Gārnere

Džūlija Gārnere (; dzimusi ) ir amerikāņu aktrise.

Viņa ir zināma pēc Rutas Lengmoras lomas Netflix krimināldrāmas seriālā Ozark (2017—2022), par ko viņa saņēma kritiķu atzinību un 2019. un 2020. gadā ieguva divas Primetime Emmy balvas kā labākā otrā plāna aktrise drāmas seriālā, kā arī vienu Zelta globusa balvas nomināciju kategorijā "Labākā otrā plāna aktrise seriālā, miniseriālā vai televīzijas filmā".

Gārnere filmējusies FX drāmas seriālā "Amerikāņi" (2015—2018), Netflix miniseriālā Maniac (2018), Bravo kriminālseriālā Dirty John (2018—2019) un Netflix miniseriālā Inventing Anna (2022). Tāpat piedalījusies spēlfilmās Electrick Children (2012), We Are What We Are (2013), Grandma (2015) un The Assistant (2019), kā arī filmās "Marta, Mārsija, Meja, Marlēna" (2011), "Privilēģijas būt vienam" (2012) un "Grēku pilsēta: Liktenīgā sieviete" (2014).

 Bērnība 
Gārnere ir dzimusi Riverdeilas apkaimē Bronksā, Ņujorkā. Viņas mātei Tami Gingoldei bija veiksmīga aktrises un komiķes karjera, tomēr viņa strādā par terapeiti savā dzimtenē Izraēlā. Viņas tēvs Tomass Gārners ir gleznotājs un mākslas skolotājs, kurš dzimis Šeikerheitsā, Ohaio. Gārnere, tāpat kā viņas māte, ir ebrejiete. Viņas vecākā māsa Anna Gārnere ir māksliniece. Gārnere pati sevi raksturo kā "pa pusei izraēlieti". Viņai bieži apciemo radiniekus no mātes puses, kas dzīvo Izraēlā. Lai gan Gārnere brīvi nepārvalda ebreju valodu, pateicoties mātei viņa to saprot.

Viņa mācījās Īglhilas skolā Griničā, Konektikutas štatā. Aktiermākslas nodarbības viņa sāka apmeklēt 15 gadu vecumā, lai pārvarētu savu kautrību. Gārnere 2015. gadā absolvēja Indiānas Universitāti iegūstot grādu psiholoģijā.

 Karjera 
Gārnere uz lielā ekrāna debitēja 17 gadu vecumā Šona Durkina filmā "Marta, Mārsija, Meja, Marlēna", atveidojot Sāras lomu.

2012. gadā režisors Deivids Čeiss uzaicināja viņu tēlot nelielu lomu filmā Not Fade Away, ko režisēja tieši viņai. Gārneres pirmā galvenā loma bija 2012. gada filmā Electrick Children, un jau 2013. gadā viņa filmējās kopā ar Ešliju Belu šausmu filmā The Last Exorcism Part II, kā arī atveidoja galveno lomu meksikāņu šausmu filmas We Are What We Are amerikāņu versijā.

Gārnere 2014. gada filmā "Grēku pilsēta: Liktenīgā sieviete" atveidoja jaunu striptīzdejotāju, kuras ceļi krustojas ar Džoniju (Džozefs Gordons-Levits). Šī bija pirmā reize, kad viņa filmējās uz zaļā ekrāna.

2015. gadā Gārnere kopā ar aktrisi Liliju Tomlinu atveidoja galvenās lomas Pola Veita komēdijā Grandma. Viņa atveidoja pusaudžu studenti, kas griežas pēc palīdzības pie savas lesbiešu dzejnieces vecmāmiņas (Tomlinas) ar nolūku veikt abortu. 2016. gadā viņa filmējās Līnas Danemas HBO komēdijseriāla "Meitenes" (Girls) epizodē ar nosaukumu The Panic in Central Park.

Gārnere turpināja filmēties televīzijā un saņēma lomu FX spiegu seriāla "Amerikaņi" trešajā sezonā un turpināja filmēties tajā līdz sestajai sezonai. Viņas ieplānotā debija uz teātra skatuves Noas Heidla lugā Smokefall MCC teātrī 2016. gadā neizdevās, jo nevarēja mēģinājumus savienot ar pārējo filmēšanas grafiku.

Sākot ar 2017. gadu, Gārnere atveido Rūtas Lengmoras lomu Netflix krimināldrāmas seriālā Ozark kopā ar Džeisonu Beitmenu un Loru Linniju. Šī loma palīdzēja viņai iegūt kritiķu atzinību un divas reizes pēc kārtas saņemt Primetime Emmy balvas kā labākajai otrā plāna aktrisei drāmas seriālā.

2018. gadā Gārnere atveidoja Emmas Stounas māsas Ellijas lomu Netflix miniseriālā Maniac. Gārnere arī filmējās kabeļtelevīzijas Bravo kriminālseriālā Dirty John (2018—2019), kur viņa atveidoja Teru Neveli, Konijas Britones meitas lomu.

2019. gadā Gārnere piedalījās Amazon seriālā Modern Love. Pirmajās sezonas sērijās viņa tēloja sievieti, kas iemīlējusies daudz vecākā vīrietī, ko atveidoja Šejs Vigems. Tajā pašā gadā viņa filmējās neatkarīgajā drāmā ar nosaukumu The Assistant, kurā viņa tēloja producenta asistentes lomu toksiskā darba vidē. Filma, kuras režisore ir Kitija Grīna, pievērsās pašreizējai kultūrai, kas saistīta ar MeToo kustību. Filmas pirmizrāde notika 2019. gada Teluraidas kinofestivālā, izpelnoties kritiķu atzinību. Gārnere saņēma atzinību par savu sniegumu, kā arī saņēma Neatkarīgā gara balvas nomināciju.

Gārnere filmējās arī Netflix miniseriālā Inventing Anna, kurā atveidoja krievu izcelsmes vācu krāpnieci Annu (Sorokinu) Delveju. Seriālu autore un producente Šonda Raimsa, to izveidoja balstoties uz Džesikas Presleres rakstu žurnālā New York.

2022. gadā Gārnere ieguva lomu trillera filmā Apartment 7A, kuras režisore ir Natālija Ērika Džeimsa, un ir paredzēts filmēties filmā The Royal Hotel, kuras režisore ir Kitija Grīna.

 Personīgā dzīve 
2019. gada decembrī Ņujorkas rātsnamā Gārnere apprecējās ar dziedātāju Marku Fosteru, grupas Foster the People galveno vokālistu. Viņi bija saderināti astoņus mēnešus.

 Filmogrāfija 

 Filmas 
 Gads Nosaukums Loma Piezīmes 2011 "Marta, Mārsija, Meja, Marlēna" (Martha Marcy May Marlene) Sāra 2012 Electrick Children Reičela Maknaita "Privilēģijas būt vienam" (The Perks of Being a Wallflower) Sūzena Not Fade Away Meitene automašīnā 2013 We Are What We Are Rouza Pārkere The Last Exorcism Part II Gvena Hair Brained Šona Holdere 2014 I Believe in Unicorns Keisidija "Grēku pilsēta: Liktenīgā sieviete" (Sin City: A Dame to Kill For) Mārsija 2015 Grandma Seidža 2016 "Paraugbērni" (Good Kids) Tinslija 2017 Tomato Red Džamalī Meridjū One Percent More Humid Keitrina Everything Beautiful Is Far Away Roula 2019 The Assistant Džeina 2023 The Royal Hotel Hanna 2024 Apartment 7ATerija Džonofrio2025 "Vilkatis" (Wolf Man)Šarlote Lovela"Fantastiskais četrinieks: Pirmie soļi" (The Fantastic Four: First Steps)Šalla-Bala / Sudraba sērfotāja"Pazušanas stunda" (Weapons)Džastina Gendija

 Televīzija 
gads Nosaukums Loma Piezīmes 2015–2018 "Amerikāņi" (The Americans) Kimberlija Brelenda 10 sērijas 2016 "Meitenes" (Girls) Čārlijas istabas biedre sērija: The Panic in Central Park 2016–2017 The Get Down Klodija Gana 2 sērijas 2017–2022 Ozark Rūta Lengmora galvenā loma 2018 Waco Mišela Džounsa miniseriāls 2018 Maniac Ellija Landsberga miniseriāls 2018–2019 Dirty John Tera Nevela galvenā loma (1. sezona) 2019 Modern Love Medija 2 sērijas 2020 Robot Chicken dažādas balsis sērija: Callie Greenhouse in: Fun. Sad. Epic. Tragic 2022 Inventing Anna Anna (Sorokina) Delvija galvenā loma

 Balvas un nominācijas 
Gads Darbs Balva Kategorija Rezultāts  2011 "Marta, Mārsija, Meja, Marlēna" 2011. gada Gotemas Neatkarīgo filmu balva "Labākais ansambļa sniegums" Nominēta 2013 We Are What We Are Fantastic Fest "Labākā aktrise — šausmu filma"Ieguva 2014 Fangoria Chainsaw balva "Labākā otrā plāna aktrise" Nominēta 2019 Dirty John 9. Kritiķu izvēles televīzijas balva "Labākā otrā plāna aktrise filmā vai miniseriālā" Nominēta"Labākā otrā plāna aktrise drāmas seriālā"NominētaOzark Gold Derby televīzijas balvas "Labākā drāmas otrā plāna aktrise"Nominēta Primetime Emmy balva "Labākā otrā plāna aktrise drāmas seriālā"Ieguva Ekrāna aktieru ģildes balva "Labākā aktrise drāmas seriālā" Nominēta "Labākais aktieru sastāvs drāmas seriālā"Nominēta 2020 The Assistant Bostonas kino kritiķu biedrība "Labākā aktrise"Nominēta Kolumbusas kino kritiķu asociācija "Labākā aktrise"Nominēta 2020. gada Gotemas Neatkarīgo filmu balva "Labākā sieviešu pirmā plāna aktrise" Nominēta Ozark Gold Derby televīzijas balvas "Labākā drāmas otrā plāna aktrise"Nominēta Primetime Emmy balvas "Labākā otrā plāna aktrise drāmas seriālā"Ieguva 2021 11. Kritiķu izvēles televīzijas balva "Labākā otrā plāna aktrise drāmas seriālā" Nominēta 78. Zelta globusa balva "Labākā otrā plāna aktrise seriālā, miniseriālā vai televīzijas filmā" Nominēta 27. Ekrāna aktieru ģildes balva "Labākā aktrise drāmas seriālā" Nominēta "Labākais aktieru sastāvs drāmas seriālā"Nominēta

 Atsauces 

 Ārējās saites 

Kategorija:1994. gadā dzimušie
Kategorija:Amerikāņu kinoaktrises